พิพิธภัณฑ์และหอจดหมายเหตุการต้านทานของติมอร์

พิพิธภัณฑ์และหอจดหมายเหตุการต้านทานของติมอร์ () เป็นพิพิธภัณฑ์ในดิลี ประเทศติมอร์ตะวันออก ที่มีเนื้อหาเกี่ยวกับการต่อสู้เพื่อเอกราชของติมอร์จากอินโดนีเซีย

ประวัติศาสตร์
พิพิธภัณฑ์เปิดให้บริการในเดือนธันวาคม 2005 โดยในพิธีเปิดมีนายกรัฐมนตรี Mari Alkatiri และประธานาธิบดี Xanana Gusmão เข้าร่วมในพิธี

สถาปัตยกรรม
พิพิธภัณฑ์ตั้งอยู่ตรงพื้นที่ที่ในอดีตเป็นอาคารศาลยุติธรรมของติมอร์โปรตุเกส ก่อนที่ตัวอาคารจะถูกเผาทำลายในระหว่างวิกฤตติมอร์ตะวันออก ปี 1999 อาคารมีขนาดพื้นที่ 1,325 เมตร2 และลานขนาด 1,165 เมตร2 สถาปนิกผู้ควบคุมการออกแบบคือ Tânia Bettencourt Correia

นิทรรศการ 
พื้นที่หลักของ AMRT เป็นนิทรรศการถาวรในชื่อ "ต้านทานสู่ชัยชนะ" ("To Resist is to Win") ซึ่งบอกเล่าเรื่องราวประวัติศาสตร์ของการต้านทานของติมอร์ต่อการปกครองโดยกองทัพของอินโดนีเซีย โดยใช้เทคนิกและเทคโนโลยีต่าง ๆ ที่ทันสมัย เพื่อให้ผู้เข้าชมเข้าใจถึงการต่อต้านและนักสู้ติมอร์ในเวลานั้น นิรรศการมีคำบรรยายประกอบในภาษาเตตุม, ภาษาโปรตุเกส และภาษาอังกฤษ

หอจดหมายเหตุการต้านทาน 
ในพื้นที่ของ AMRT ยังเป็นที่เก็บรักษาเอกสาร ภาพถ่าย และวัตถุที่เกี่ยวข้อง ของสะสมบางส่วนนี้ได้รับการเสนอชื่อแก่ยูเนสโกให้ขึ้นทะเบียนเป็นมรดกความทรงจำของโลก

ในปี 2013 มูลนิธิมาริโอ เซาเรส ได้พัฒนาช่องทางออนไลน์เพื่อเผยแพร่เอกสารจากหอจดหมายเหตุนี้ ทำให้ AMRT มีหอจดหมายเหตุออนไลน์ที่ใหญ่ที่สุดในประเทศ

อ้างอิง

แหล่งข้อมูลอื่น 
AMRT archival holdings 
AMRT on Facebook

สิ่งก่อสร้างในดิลี
พิพิธภัณฑ์ในประเทศติมอร์-เลสเต